CELEX: E2016C0036
Language: et
Date: 2016-02-09 00:00:00
Title: EFTA järelevalveameti otsus nr 36/16/COL, 9. veebruar 2016, tunnistada otsus nr 227/04/COL osaliselt kehtetuks seoses Islandi seisundiga viirusliku hemorraagilise septitseemia (VHS) osas [2016/1862]

20.10.2016   
            
            
               ET
            
            
               Euroopa Liidu Teataja
            
            
               L 284/35
            
         EFTA JÄRELEVALVEAMETI OTSUS
   nr 36/16/COL,
   9. veebruar 2016,
   tunnistada otsus nr 227/04/COL osaliselt kehtetuks seoses Islandi seisundiga viirusliku hemorraagilise septitseemia (VHS) osas [2016/1862]
   EFTA JÄRELEVALVEAMET,
   võttes arvesse Euroopa Majanduspiirkonna lepingu I lisa I peatüki 4.1 osa punktis 5 a nimetatud õigusakti (nõukogu 24. oktoobri 2006. aasta direktiiv 2006/88/EÜ, vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta), (1) mida on kohandatud EMP lepingule EMP lepingu protokolli nr 1 punkti 4 alapunktiga d ning järelevalve- ja kohtulepingu protokolli nr 1 artikli 1 lõikega 2 ja artikliga 3,
   võttes arvesse EFTA järelevalveameti (edaspidi „järelevalveamet“) 11. detsembri 2013. aasta otsust nr 494/13/COL, millega volitatakse veterinaar- ja fütosanitaarküsimuste eest vastutavat kolleegiumi liiget võtma vastu teatavad otsused selles valdkonnas (dokument nr 683826)
   ning arvestades järgmist:
   Otsusega nr 227/04/COL tunnistas järelevalveamet kogu Islandi mandri- ja rannikuala nakkuslikust vereloomenekroosist (IHN) ja viiruslikust hemorraagilisest septitseemiast (VHS) vabaks piirkonnaks.
   23. oktoobril 2015 teavitas Island loomahaigustest teatamise süsteemi kaudu VHSi puhangust sugukaladena kasutatavate looduslikku päritolu merivarblaste hulgas Landnamsholfi piirkonnas. Täiendavat teavet võetavate meetmete kohta esitati 13. novembri 2015. aasta kirjas (dokument nr 780869, Islandi viitenumber ANR15110004/20.5).
   Eelnevat arvesse võttes tuleks otsusega nr 227/04/COL VHSi vabaks tunnistatud seisund Islandi puhul tühistada.
   Seoses IHNiga ei ole Islandi seisundis muudatusi toimunud.
   Seetõttu on asjakohane tühistada otsus nr 227/04/COL Islandi puhul ainult VHSi osas.
   Käesolev otsus on kooskõlas EFTA veterinaar- ja fütosanitaarkomitee arvamusega,
   ON VÕTNUD VASTU KÄESOLEVA OTSUSE:
   
               1.
            
            
               Otsus nr 227/04/COL tunnistatakse kehtetuks seoses Islandi seisundiga viirusliku hemorraagilise septitseemia osas.
            
         
               2.
            
            
               Otsus nr 227/04/COL jääb kehtima seoses Islandi seisundiga nakkusliku vereloomenekroosi osas.
            
         
               3.
            
            
               Käesolev otsus on adresseeritud Islandile.
            
         
      Brüssel, 9. veebruar 2016
      
         
            EFTA järelevalveameti nimel
         
         
            kolleegiumi liige
         
         Helga JÓNSDÓTTIR
         
            direktor
         
         Carsten ZATSCHLER
      
   
   
      (1)  ELT L 328, 24.11.2006, lk 14.